Zagrebački klub Sax ugostit će u subotu 8. studenoga Ramba Amadeusa, jednog od najinovativnijih glazbenika s ovih prostora.Nakon što je održao tri rasprodana koncerta na istom mjestu prošle godine, kritičar turbo folka i nacionalizma te majstor satiričnih tekstova, Rambo Amadeus, vraća se u Sax i obećava još jedno intergalaktičko gostovanje. I na ovom putovanju bogatim glazbenim repertoarom, Antonija Pušića prati dvojac Two Winnetous.Antonije Pušić je čovjek digitalnog uma i srodne analogne duše, a sebe predstavlja kao glazbenika, pjesnika i medijskog manipulanta. Uvijek je na strani pravde i održivog razvoja, analitičan, precizan i dosljedan u svemu što radi, duhom se bori protiv zloduha, a najozbiljniji je kada pjeva kao da se šali. Tada postaje Rambo Amadeus, virtuozni gitarist u odličnom bendu i frontman vlastitih revolucionarnih ideja.UlazniceUlaznice se mogu kupiti u pretprodaji po cijeni od 70 kuna na blagajni Saxa u Palmotićevoj 22. Na dan koncerta cijena će iznositi 90 kuna.

promo guy // 31/10/2014